HR
L 168/34
Službeni list Europske unije
3.7.2023.
ODLUKA VIJEĆA (EU) 2023/1345 od 26. lipnja 2023.
o stajalištu koje treba zauzeti u ime Europske unije u okviru Odbora veleposlanika AKP-EU u pogledu izmjene Odluke br. 3/2019 Odbora veleposlanika AKP-EU o donošenju prijelaznih mjera na temelju članka 95. stavka 4.
Sporazuma o partnerstvu AKP-EU
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 9.,
uzimajući u obzir prijedlog Europske komisije,
budući da:
(1)
Sporazum o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane (1) („Sporazum o partnerstvu AKP-EU”) potpisan je u Cotonouu 23. lipnja 2000.
i stupio je na snagu 1. travnja 2003.
U skladu s Odlukom br.
3/2019 Odbora veleposlanika AKP-EU (2) („odluka o prijelaznim mjerama”), primjenjuje se do 30. lipnja 2023.
(2)
Na temelju članka 95. stavka 4. prvog podstavka Sporazuma o partnerstvu AKP-EU („novi sporazum”) pregovori o novom sporazumu o partnerstvu AKP-EU započeli su u rujnu 2018.
Novi sporazum neće se moći početi primjenjivati prije 30. lipnja 2023., datuma isteka važećeg pravnog okvira.
Stoga je potrebno izmijeniti odluku o prijelaznim mjerama kako bi se dodatno produljila primjena odredaba Sporazuma o partnerstvu AKP-EU.
(3)
Člankom 95. stavkom 4. drugim podstavkom Sporazuma o partnerstvu AKP-EU predviđeno je da Vijeće ministara AKP-EU donosi prijelazne mjere koje mogu biti potrebne dok novi sporazum ne stupi na snagu.
(4)
Na temelju članka 15. stavka 4.
Sporazuma o partnerstvu AKP-EU Vijeće ministara AKP-EU delegiralo je 23. svibnja 2019.
ovlasti za donošenje prijelaznih mjera Odboru veleposlanika AKP-EU (3).
Stoga Odbor veleposlanika AKP-EU treba izmijeniti prijelazne mjere na temelju članka 95. stavka 4.
Sporazuma o partnerstvu AKP-EU.
(5)
Primjereno je utvrditi stajalište koje treba zauzeti u ime Unije u okviru Odbora veleposlanika AKP-EU jer će predviđeni akt biti obvezujući za Uniju.
(6)
Odredbe Sporazuma o partnerstvu AKP-EU nastavit će se primjenjivati s ciljem održavanja kontinuiteta u odnosima između Unije i njezinih država članica, s jedne strane, i država AKP-a, s druge strane.
U skladu s time izmijenjene prijelazne mjere nisu namijenjene za unošenje izmjena u Sporazum o partnerstvu AKP-EU, kako je predviđeno u njegovu članku 95. stavku 3.,
(1) SL L 317, 15.12.2000., str. 3.
Sporazum o partnerstvu AKP-EU izmijenjen je Sporazumom potpisanim u Luxembourgu 25. lipnja 2005.
(SL L 209, 11.8.2005., str. 27.) i Sporazumom potpisanim u Ouagadougouu 22. lipnja 2010.
(SL L 287, 4.11.2010., str. 3.).
(2) Odluka br. 3/2019 Odbora veleposlanika AKP-a i EU-a od 17. prosinca 2019.
o donošenju prijelaznih mjera u skladu s člankom 95. stavkom 4.
Sporazuma o partnerstvu između AKP-a i EU-a (SL L 1, 3.1.2020., str. 3.).
(3) Odluka br.
1/2019 Vijeća ministara AKP-EU od 23. svibnja 2019.
o delegiranju Odboru veleposlanika AKP-EU ovlasti za odluku o donošenju prijelaznih mjera na temelju članka 95. stavka 4.
Sporazuma o partnerstvu AKP-EU (SL L 146, 5.6.2019., str. 114.).